Vroclav

**Vroclav** ( [ˈvrɔt͡swaf],  [ˈbʁɛslaʊ]) om lidn Pol'šanman suvipäivlaskmas. Se om valdkundan nellänz' lidn eläjiden lugun mödhe, om Alasilezijan sodaveikundan administrativižeks keskuseks da palaks.

## Istorii
Eländpunktan aluz om pandud 10. voz'sadal. Se sai lidnan oiktusid vl 1214 i tošti vl 1242.

Vroclav šingotase Volvo-avtobusoiden pästandal, vagonoiden i raudtevedimiden tehmižel (Bombardier), himižen i elektronižen sarakoiden edheotandoil.

## Geografijan andmused

Lidn sijadase sodaveikundan päivnouzmas, Oderan () muugotil randoil, Silezijan alangištos, 105..155 m ü.m.t. korktusil. Läz 130 sildad ühtenzoittas Oderan da sen nellän ližajogen randoid lidnan röunoiš.

Klimat om ven kontinentaline valdmeren valatoitusenke, keza om päivoikaz, tal'vaig om pil'vekaz. Voden keskmäine lämuz om +9,7 C°, kezakun-elokun +17,7..+19,7 C°, tal'vkun-uhokun 0..+1,1 C°. Ekstremumad oma −32 C° (uhoku) i +38,9 C° (eloku). Kezaaigan minimum om +0,2 C° (kezaku), tal'vaigan maksimum om +20,6 C° (uhoku). Ei voi panda halad kezakus-elokus. Paneb sadegid 541 mm vodes, enamba semendkus-elokus (60..91 mm kus), vähemba tal'vkus-uhokus (26..28 mm kus). Paneb lunt 17 sm tal'ves. Kun keskmäine relätivine nepsuz vajehtase 68..70 % röunoiš sulakus-elokus, 80..85 % redukus-uhokus.

## Tobmuz

Vspäi 1952 Vroclav jagase videks rajonaks (üks'lugu ): Vanh lidn (*Stare Miasto*), Lidnan keskuz (*Śródmieście*), Kšiki (*Krzyki*), Koiranpöud (*Psie Pole*), Fabričn (*Fabryczna*). Ned oliba ičeze administracijoidenke vhesai 1991, nügüd' kävutadas statistikan täht. Vspäi 1991 lidnan päjagand om 48 nimitadud lidnanlaptad (*osiedle*).

Lidnan käskusenandajan tobmuden organ om sen Nevondkund 39 ezitajanke. Kaik rahvaz valičeb heid, vspäi 2002 — lidnan pämest mugažo (ende Nevondkundan ühtnijad valičiba). Edeline lidnan radonoigendajan tobmuden pämez' () om Rafal Dutkevič (*Rafał Dutkiewicz*, kül'mku 2002 — kül'mku 2018).

## Eläjad
Vl 2010 lidnan eläjiden lugu oli 632 996 ristitud, vl 2018 — 639 258 ristitud. Kaikiš suremb lidnan ristitišt om nügüd', oli 629 565 eläjad vl 1939 i 643 640 eläjad vl 1991. Läz 1,25 mln ristituid elädas ezilidnoidenke 3627 nellikkilometrad pindal vl 2023 (vl 2010 oli 1,16 mln).

Üläopendusen 11 valdkundališt i 14 privatišt aluzkundad oma avaitud lidnas. Znamasine om Vroclavan universitet (, alusenpanend 1702 kut *Academia Leopoldina*, reorganizacii 1945), kaik 21,2 tuhad üläopenikoid (2022) om sen kümnel fakul'tetal.

## Transport
Avtobusad i tramvaid oma kundaližeks transportaks lidnas. Velosipediden i elektroavtoiden kortom radab. Lidn om valdkundan znamasižeks raudtesol'meks. Jogiport radab Oderan randal.

Rahvahidenkeskeine soda- da civiline *Vroclav*-lendimport Nikolai Kopernikan nimed (*WRO / EPWR*, 3,8 mln matknikoid vl 2023) sijadase kümnes kilometras suvipäivlaskmha lidnan keskusespäi. Tehtas reisid Evropan lidnoihe, čarterreisid Keskmeren lebutahoiže.

## Galerei

NowyRatusz-Rynek-POL, Wrocław.jpg|Lidnan tobmuden sauvuz (uz' ratuš, 2024)
Wrocław - Archikatedra św. Jana Chrzciciela (1).jpg|Ph. Joann-valatajan katoline päjumalanpert', vn 2014 nägu
2015 Sky Tower we Wrocławiu.jpg|Üläkorktan *Sky Tower*-pertin kompleks vl 2015 («Taivhaline čuhunduz»)
2020 Wrocław Business Garden Centrala CABP-1.jpg|Francižen *Crédit Agricole*-bankgruppan Pol'šanman päfater Vroclavan biznesparkas vl 2020
Wroclaw- Uniwersytet i Kosciol Uniwersytecki.jpg|Vroclavan universitet (2014)
Wrocław, Opera Wrocławska.jpg|Vroclavan oper (2022)
Wroclavia Shoping Mall Wrocław.jpg|*Wroclavia*-moll vl 2020, keskuzline avtobusstancii sijadase sen aluses
WK14 Wrocław Główny Travelarz.JPG|*Vroclav Glouni*-päraudtestancijan sauvuz vl 2014


## Homaičendad


## Irdkosketused
* Lidnan oficialine portal (''wroclaw.pl'').